Gonzalo Higuain: Chelsea yasajili straika wa Juventus kwa mkopo\nHiguain amefunga goli moja tu tangu mwezi Oktoba

Miamba hiyo ya London pia ina nafasi ya kumsajili moja kwa moja kwa kima cha pauni milioni 31.3. Kuna uwezekano pia wa kuongeza mkataba huo wa mkopo mpaka Juni 2020 lakini itawapasa kutoa kitita cha pauni milioni 15. 

Higuain, 31, ambaye ni raia wa Argentia amecheza nusu ya kwanza ya msimu huu kwa mkopo katika klabu ya AC Milan, na kufunga magoli nane kwenye michezo 22.

"Pale fursa ya kujiunga na Chelsea ilipojitokeza ilinibidi niichangamkie," amesema Higuain.

"Ni timu ambayo nimekuwa nikiipenda na ina historia pana, uwanja mzuri na inashiriki Ligi ya Premia ambayo nimekuwa niiitamani kila siku kuicheza." 

Kutokana na usajili huo kufanyika baada ya saa sita usiku ya Jumatano, Higuain hataweza kuichezea klabu yake mpya kwenye mechi ya nusu fainali ya pili ya Kombe la Corabao usiku wa leo dhidi ya Tottenham.

Kocha wa AC Milan Gennaro Gattuso ameshindwa kumshawishi Higuain kubaki.

Streka huyo alicheza chini ya kocha wa sasa wa Chelsea  Maurizio Sarri katika klabu ya Napoli msimu wa 2015-16, na kufikia rekodi ya kutikisa nyavu kwa wingi katika ligi ya Serie A baada ya kufunga mabao 36.

"Ni mshambuliaji mwenye nguvu, alidhihirisha hilo katika msimu wangu wa kwanza na Napoli," amesema Sarri. "Alifanya vizuri mno. Kwa hakika, yeye ni moja ya washambuliaji magwiji zaidi ambao nimewahi kufanya nao kazi. 

"Ninaamini ataanza tena kushinda na timu yetu. Najua amekubwa na ukame kwa sasa."

Higuain ameongeza kuwa: "Sasa nina imani nitaweza kuilipa Chelsea uwanjani kwa imani walioinesha kwangu. Nina hamu kubwa ya kuanza kucheza na naamini nitazoea mazingira kwa haraka iwezekanavyo."

Mkurugenzi wa Chelsea Marina Granovskaia amesema Higuain ndio alikuwa kipaumbele chao cha kwanza katika dirisha la usajili la mwezi Januari na amewasilia kiwa na "rekodi iliyodhihiri (ya kucheza) katika kiwango cha juu". 

Kocha Sarri na Higuiain walikuwa na msimu bora pamoja na Napoli mwaka 2015/16 na sasa wameungana tena Chelsea.

"Ameshafanya kazi hapo awali na Maurizio kwa ufanisi...\n\ntl;dr:
Chelsea imemsajili kwa mkopo mshambuliaji wa Juventus Gonzalo Higuain mpaka mwisho wa msimu.